

**ประกาศกรมการแพทย์**

**เรื่อง รายชื่อผู้มีสิทธิเข้ารับการประเมินความรู้ความสามารถ ทักษะ และสมรรถนะ**

**กำหนดวัน เวลา สถานที่ในการประเมินความรู้ความสามารถ ทักษะ และสมรรถนะ**

**ในตำแหน่งพนักงานประจำสำนักงาน**

**ครั้งที่ ๒**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ตามที่ได้มีประกาศกรมการแพทย์ ลงวันที่ ๒๘ ตุลาคม ๒๕๖๒ เรื่อง รับสมัครบุคคลเพื่อเลือกสรรบุคคลเป็นพนักงานราชการทั่วไป ในตำแหน่ง พนักงานประจำสำนักงาน ครั้งที่ ๒ และจะประกาศรายชื่อผู้มีสิทธิเข้ารับการประเมินความรู้ความสามารถ ทักษะ และสมรรถนะในวันที่ ๘ พฤศจิกายน ๒๕๖๒ นั้น

กรมการแพทย์ จึงประกาศรายชื่อผู้มีสิทธิเข้ารับการประเมินความรู้ความสามารถ ทักษะ และสมรรถนะ กำหนดวัน เวลา สถานที่ในการประเมินความรู้ความสามารถ ทักษะ และสมรรถนะ และระเบียบปฏิบัติเกี่ยวกับการประเมินความรู้ความสามารถ ทักษะ และสมรรถนะ ดังต่อไปนี้

**ก) รายชื่อผู้มีสิทธิเข้ารับการประเมินความรู้ความสามารถ ทักษะ และสมรรถนะ**

ปรากฏตามเอกสารแนบท้ายประกาศนี้

**ข) กำหนดวัน เวลา และสถานที่ในการประเมินความรู้ความสามารถ ทักษะ และสมรรถนะ**

ให้ผู้มีสิทธิเข้ารับการประเมินความรู้ความสามารถ ทักษะและสมรรถนะ ครั้งที่ ๑ ตามวัน เวลา และสถานที่ในตารางสอบ ดังนี้

|  |  |  |
| --- | --- | --- |
| **ความรู้ความสามารถ ทักษะ และสมรรถนะ และวิธีการประเมิน** | **วัน เวลา และสถานที่** | **เลขประจำตัวสอบ**  **ของผู้สมัคร** |
| ๑. ความรู้ความสามารถทั่วไป   (๑๐๐ คะแนน)  วิธีการประเมิน โดยการสอบข้อเขียน  ๒. ความรู้ความสามารถที่ใช้เฉพาะตำแหน่ง   (๑๐๐ คะแนน)  วิธีการประเมิน โดยการสอบข้อเขียน  ๓. ความรู้ความสามารถด้านคอมพิวเตอร์   (๑๐๐ คะแนน)  วิธีการประเมิน โดยการสอบปฏิบัติ | วันที่ ๑๒ พฤศจิกายน ๒๕๖๒  เวลา ๐๙.๐๐-๑๖.๐๐ น.  ณ ห้องประชุมอาคารอำนวยการ ชั้น ๑ ห้องประชุม ๑ และห้องปฏิบัติการทางคอมพิวเตอร์ | เลขที่๐๐๑ – เลขที่ ๐๒๙ |

- ๒ -

**ค) ประกาศรายชื่อผู้ผ่านการประเมินความรู้ความสามารถ ทักษะและสมรรถนะ**

กรมการแพทย์ จะประกาศรายชื่อผู้ผ่านการประเมินความรู้ความสามารถ ทักษะ และสมรรถนะ ในวันที่ ๑๔ พฤศจิกายน ๒๕๖๒ ณ งานทรัพยากรบุคคล อาคารอำนวยการ ชั้น ๓ และทาง www.sdtc.co.th

**ง) ระเบียบปฏิบัติเกี่ยวกับการประเมินความรู้ความสามารถ ทักษะ และสมรรถนะ**

ให้ผู้สมัครปฏิบัติตามระเบียบ ดังนี้

๑. แต่งกายให้สุภาพเรียบร้อยตามประเพณีนิยม คือ สุภาพสตรีสวมกระโปรง สวมรองเท้าหุ้มส้น สุภาพบุรุษสวมเสื้อ กางเกง โดยสอดชายเสื้อไว้ในกางเกง สวมรองเท้าหุ้มส้น และประพฤติตนเป็นสุภาพชน

๒. เป็นหน้าที่ของผู้สมัครต้องทราบ วัน เวลา สถานที่ในการประเมินความรู้ความสามารถ ทักษะ และสมรรถนะ

๓. ต้องนำบัตรประจำตัวผู้สมัคร และบัตรประจำตัวประชาชน หรือบัตรที่ทางราชการออกให้ไปในวันประเมินความรู้ความสามารถ ทักษะ และสมรรถนะทุกครั้ง หากไม่มีบัตรใดบัตรหนึ่ง กรรมการหรือเจ้าหน้าที่ควบคุมการประเมินความรู้ความสามารถ ทักษะ และสมรรถนะ อาจพิจารณาไม่อนุญาตให้เข้ารับการประเมินความรู้ความสามารถ ทักษะ และสมรรถนะก็ได้

๔. การเข้ารับการประเมินความรู้ความสามารถ ทักษะ และสมรรถนะ โดยวิธีการสอบข้อเขียน และการสอบสัมภาษณ์ ต้องปฏิบัติดังนี้

๔.๑ ห้ามนำเครื่องมือและอุปกรณ์สื่อสารอิเล็กทรอนิกส์ทุกชนิดเข้าไปในห้องสอบ

๔.๒ ควรไปถึงสถานที่ประเมินก่อนเริ่มเวลาประเมินไม่น้อยกว่า ๓๐ นาที แต่จะเข้าห้องสอบได้ก็ต่อเมื่อได้รับอนุญาตจากกรรมการ หรือเจ้าหน้าที่ควบคุมการประเมินแล้ว

๔.๓ ต้องเชื่อฟัง และปฏิบัติตามคำสั่งและคำแนะนำของกรรมการ หรือเจ้าหน้าที่ควบคุมการประเมินโดยเคร่งครัด

๔.๔ ต้องเข้าประเมินกับกรรมการตามที่เจ้าหน้าที่ดำเนินการประเมินกำหนดให้เท่านั้น

๔.๕ ผู้เข้าสอบที่ไปถึงห้องสอบหลังจากเวลาที่กำหนดเริ่มสอบในตารางการประเมินไปแล้ว ๓๐ นาที จะไม่ได้รับอนุญาตให้เข้าสอบ

๔.๖ ผู้มาสอบจะต้องเข้ารับการประเมินตามตำแหน่งที่สมัคร และตามวัน เวลาที่กำหนดในตารางการประเมิน ผู้ที่เข้ารับการประเมินผิดตำแหน่งจะถูกปรับให้ตกและไม่มีสิทธิเข้ารับการประเมินในตำแหน่งที่สมัครอีก

๔.๗ ผู้เข้ารับการประเมินจะต้องนั่งประเมินตามที่นั่งและห้องประเมินที่กำหนดให้ ผู้ใดนั่งผิดที่ในการประเมินความรู้ความสามารถ ทักษะ และสมรรถนะใดจะไม่ได้รับคะแนนสำหรับความรู้ความสามารถ ทักษะ และสมรรถนะนั้น

๔.๘ เขียนชื่อ-นามสกุล ความรู้ความสามารถ ทักษะ และสมรรถนะที่สอบ ตำแหน่งที่สมัครและเลขประจำตัวผู้สมัครเฉพาะในที่ที่กำหนดให้เท่านั้น

- ๓ –

๔.๙ เมื่ออยู่ในห้องประเมิน ขณะประเมินไม่พูดหรือติดต่อกับผู้เข้ารับการประเมินอื่นหรือบุคคลภายนอก และไม่ออกจากห้องประเมินเว้นแต่ได้รับอนุญาต และอยู่ในการดูแลของกรรมการหรือเจ้าหน้าที่ควบคุมการประเมินฯ

๔.๑๐ ถ้าสอบเสร็จก่อนเวลาและส่งคำตอบนั้นแล้ว ต้องได้รับอนุญาตจากกรรมการหรือเจ้าหน้าที่ควบคุมการประเมินก่อน จึงจะออกจากห้องประเมินได้

๔.๑๑ แบบทดสอบ กระดาษคำตอบที่ใช้ในการประเมิน จะนำออกจากห้องประเมินไม่ได้ เว้นแต่คณะกรรมการ หรือเจ้าหน้าที่ควบคุมการประเมินอนุญาตเท่านั้น

๔.๑๒ เมื่อหมดเวลาและคณะกรรมการหรือเจ้าหน้าที่ควบคุมการประเมินให้หยุดทำตอบจะต้องหยุดทันที แต่จะออกจากห้องประเมินได้ต่อเมื่อคณะกรรมการหรือเจ้าหน้าที่ควบคุมการประเมินได้อนุญาตแล้ว

๔.๑๓ เมื่อสอบเสร็จแล้ว ต้องไปจากสถานที่สอบโดยพลัน ห้ามติดต่อกับผู้ที่ยังไม่ได้  
เข้ารับการประเมิน และต้องไม่กระทำการใดๆ อันเป็นการรบกวนผู้ที่ยังสอบอยู่

๕. ผู้ใดไม่ปฏิบัติตามระเบียบปฏิบัติเกี่ยวกับการประเมินความรู้ความสามารถ ทักษะ และสมรรถนะนี้ หรือผู้ใดทุจริตหรือพยายามทุจริตอาจไม่ได้รับอนุญาตให้เข้ารับการประเมินความรู้ความสามารถ ทักษะ และสมรรถนะ และคณะกรรมการดำเนินการสรรหาและเลือกสรรอาจพิจารณาสั่งงดการให้คะแนนก็ได้

๖. ผู้ใดไม่มาภายในกำหนด วัน เวลา และสถานที่ดังกล่าว ถือว่าสละสิทธิ์และไม่มีสิทธิเข้ารับการประเมินความรู้ความสามารถ ทักษะ และสมรรถนะครั้งนี้

จ) กรมการแพทย์จะประกาศรายชื่อและขึ้นบัญชีรายชื่อผู้ผ่านการเลือกสรร ในวันที่ ๑๔  
เดือน พฤศจิกายน พ.ศ. ๒๕๖๒ ณ งานทรัพยากรบุคคล อาคารอำนวยการ ชั้น ๓ และทางเว็บไซต์ที่ www.sdtc.co.th

ประกาศ ณ วันที่ ๘ เดือน พฤศจิกายน พ.ศ. ๒๕๖๒



(นายธนูรัตน์ พุทธชาติ)

นายแพทย์ชำนาญการพิเศษ

รักษาการแทนผู้อำนวยการโรงพยาบาลธัญญารักษ์สงขลา

ปฏิบัติราชการแทนอธิบดีกรมการแพทย์

เอกสารแนบท้ายประกาศกรมการแพทย์

ลงวันที่ ๘ พฤศจิกายน ๒๕๖๒

เรื่อง รายชื่อผู้มีสิทธิเข้ารับการประเมินความรู้ความสามารถ ทักษะ และสมรรถนะ

ในตำแหน่งพนักงานประจำสำนักงาน

|  |  |  |
| --- | --- | --- |
| เลขประจำตัวสอบ | ชื่อ – สกุล | หมายเหตุ |
| ๐๐๑ | นางสาวนัดดา หมื่นเมือง |  |
| ๐๐๒ | นางสาวติญาลักษณ์ ลอยวิสุทธิ์ |  |
| ๐๐๓ | นางสาวสินีรัตน์ หวานคง |  |
| ๐๐๔ | นางสาวกิตติมา ณะหนู |  |
| ๐๐๕ | นางสาวอนัญญา พรหมมา |  |
| ๐๐๖ | นางสาวภัทรวดี เฉลิมบุญ |  |
| ๐๐๗ | นางสาวมัทนา มะหะพันธุ์ |  |
| ๐๐๘ | นางสาวเพ็ญพิสุทธิ์ โอรพันธ์ |  |
| ๐๐๙ | นางสาวพิลาสลักษณ์ แหละเจริญ |  |
| ๐๑๐ | นางสาวนลัทพร ทองใหญ่ |  |
| ๐๑๑ | นางสาวนภัสศร ยานวิมุต |  |
| ๐๑๒ | นายรอซีดี ปูเต่ะ |  |
| ๐๑๓ | นางสาวจารวี ปรีชาโรจน์ |  |
| ๐๑๔ | นางสาวมัทธนา ณ นคร |  |
| ๐๑๕ | นายธนายุทธ สอนสวัสดิ์ |  |
| ๐๑๖ | นางสาวกาญจน์กมล โอวาท |  |
| 017 | นางสาวเพ็ญนภา สุขโน |  |
| 018 | นางสาวศรัญญา ชั้นวิเชียร |  |
| 019 | นางสาวมารียา พิทักษ์คุมพล |  |
| 020 | นายรณรต จีนใหม่ |  |
| 021 | นางสาวกมลรัตน์ ปานมณี |  |
| 022 | นางสาวมัลลิกา รามทัศน์ |  |
| 023 | นางสาวจิตราพร หมัดเจริญ |  |
| 024 | นางนวลอนงค์ เซ่งย่อง |  |
| 025 | นางสาวรัชนี แก่นอินทร์ |  |
| 026 | นางสาวอัญฐิฎาทิพย์ ยีหวังเจริญ |  |
| 027 | นางสาวกวิสรา ชูปาน |  |
| 028 | นางสาวสุพิชชา แก้วกลม |  |
| 029 | นางสาวณยานุช อิ่มศิริ |  |